ঔপনিবেশিকদের বিরুদ্ধে আরেক সংগ্রামের ইতিবৃত্ত পাওয়া যায় তিতুমীর (১৯৮৪) উপন্যাসে। শালগিরার ডাকে উপন্যাসের কাঠামোবিন্যাস অনুসরণে এ-উপন্যাসে তিতুমীরের জীবন ও মৃত্যুর আখ্যানে ইংরেজবিরোধী সংগ্রামকে যেমন ধারণ করা হয়েছে, তেমনি একাদশ-দ্বাদশ শতকের কৈবর্ত বিদ্রোহের পটভূমিতে রচিত হয়েছে কৈবর্ত খ- (১৯৯৪)। কৈবর্ত ভীমের সঙ্গে শাসক রামপালের লড়াই, অবধারিতভাবে সপরিবারে ভীমের মৃত্যুর আখ্যানে এ-উপন্যাসে লেখক লোকায়ত জীবনের অলিখিত ইতিহাসকে বিস্মৃতির আড়াল থেকে স্পষ্ট করে তুলেছেন। স্বাধীন ভারতে প্রশাসনিক বৈরীর প্রতিকূলে অমত্ম্যজ-আদিবাসী জনগোষ্ঠীর সংগ্রামমুখর জীবনকে উপজীব্য করেছেন মহাশে^তা বহু উপন্যাসে। বসাই টুডু (১৯৭৮), মাস্টার সাব (১৯৭৯), অক্লান্ত কৌরব (১৯৮২), সুরজ গাগরাই (১৯৮৩), টেরোড্যাকটিল, পূরণ সহায় ও পিরথা (১৯৮৯), প্রথম পাঠ (১৯৮৯), ক্ষুধা (১৯৯২) প্রভৃতি উপন্যাসে অমত্ম্যজ-প্রান্তিক জনগোষ্ঠী বিদ্রোহের স্ফুলিঙ্গকে ধারণ করেছে কখনো ন্যূনতম মজুরির দাবিতে, কখনো বাঁধ তৈরির সরকারি সিদ্ধান্তে নিজ ভূমি হারাবার প্রতিবাদে, শিক্ষাকে মৌলিক অধিকার হিসেবে পাওয়ার প্রত্যয়ে, কখনো নিরন্তর অবহেলার শিকার হয়ে বেঁচে থাকার অধিকারকে প্রতিষ্ঠিত করতে, কখনোবা উচ্চবর্গীয়দের অমানুষিক অব্যাহত শোষণ-নিপীড়নের প্রতিকারে।